cyanic-selkie/wikianc huggingface dataset:
פייט הרלן
לאחר המלחמה
בשנת 1950 החל שוב לביים. נעשו ניסיונות להחרים את יצירותיו. חבר מועצת העיר המבורג אריך לות, קרא להחרים את סרטיו של הרלן. לות טען כי זיכויו של הרלן בבית המשפט היה פורמלי, וכי אשמתו המוסרית כבדה מנשוא, ולכן על קהל הצופים הגרמני להראות בגרות, ולהחרים את סרטיו. הרלן, וחברת הסרטים שהפיקה את סרטיו, תבעו את לות למשפט, וערכאה נמוכה קבעה כי אסור לו לקרוא להחרמת הסרטים. זיכויו של הרלן במשפט כנגדו, והעובדה כי הליכי דה-נאציפיקציה שננקטו כנגדו לא כללו כל מגבלות על יצירת סרטים, שכנעו את בית המשפט כי החרם שלו קרא לות אינו תואם את "הרעיונות המוסריים והחוקיים של העם הגרמני".
הצי הרומי
הרפובליקה המוקדמת
בזמן המלחמה הפונית השנייה כבר נטה מאזן הכוחות בים התיכון לטובת הצי הרומי ולכן בחר המפקד הקרתגי חניבעל לוותר על הרעיון של פלישה ימית לאיטליה ובמקום זאת בחר לבצע את הפלישה לאיטליה דרך האלפים.
האימפריה המוקדמת
בצי נעשה שימוש גם בגרמניה. צי הוקם והופקד על ימת קונסטנץ בשנת 15 לפנה"ס. דרוסוס וטיבריוס עשו שימוש נרחב בצי כדי להגשים את התוכנית הרומאית להרחבת גבול האימפריה עד נהר האלבה. דרוסוס בנה צי של 1,000 אוניות בשנת 12 לפנה"ס ושייט מהריין לים הצפוני וכבש את השבטים המקומיים.
בזמן המרד הבטאווי שהונהג על ידי גאיוס יוליוס קיוויליס בימי האנרכיה ששררה באימפריה בעקבות רציחתו של נירון, המורדים הצליחו ללכוד את הצי שהיה מוצב בריין אולם הם נכשלו בניסיונם לעשות בו שימוש יעיל כנגד הצי הרומי ורוב הספינות חזרו לידיים רומאיות כשהמרד דוכא.
מטפחת
שימושים ספרותיים
באותלו של ויליאם שייקספיר נכון למטפחת, עקב תככיו של יגו, תפקיד מכריע בהתפתחות העלילה ובמותה של דסדמונה. עוד תפקיד היה למטפחת הבד – בספרות המתח של הימים ההם, יכול היה השוטר (או הבלש החובב) לצפות למציאת ממחטה עטורת מונוגרמה בזירת הפשע. בספר חלף עם הרוח מסגירה מטפחת גברית עטורת מונוגרמה את קשריו של רט באטלר עם בל ווטלינג, אשת התענוגות של אטלנטה, כשזו מסתייעת בתום ובטוהר הלב של מלאני כדי לתרום את חלקה למאמץ המלחמתי של הדרום – סכום כסף ראוי להתכבד בו, צרור בממחטה נושאת ראשי תיבות, שאת תאומתה השאיל רט לסקרלט לעטיפת צרור פרחים בטיול משותף. נשות אטלנטה הכבודות דחו את התרומה המפוקפקת בשאט נפש, אך לא כן מלאני.
המטפחת בתרבויות שונות
יש היסטוריונים הטוענים שמטפחות היו כבר בשימוש של שושלת זו [Zhou] כבר ב-1046-256 לפנה"ס. ושהם השתמשו בהם לכיסוי ראשם מפני השמש.
כלב זאב (סרט)
הפקה
תחילה תוכנן להוציא את הסרט לאקרנים ב-1 בינואר 2007, אך לבסוף שוחרר לאקרנים קודם — ב-28 בדצמבר 2006.
להקת הרוק "אליסה" צילמה את הקליפ "בקצות השמיים" («На пороге неба») כשיר נושא לסרט, אך לא הוכנס בפועל לפסקול הרשמי.
חיסון
חיסונים המומלצים לכלל האוכלוסייה
המחלות שמשרד הבריאות ממליץ לחסן נגדן הן כאלו שיש עבורן חיסון שהוכח כיעיל, ונחשבות בדרך כלל לקשות ובעלות סיכון לגרום לסיבוך ואף למוות. חיסונים אלו ממומנים על ידי המדינה.
חלוקת החיסונים בתקופת חיי האדם:
התנגדות לחיסונים
למרות הטענות לגבי אוטיזם, המחקרים המבוססים בתחום הראו כי אין ביסוס לחששות אלה (ראו בהמשך). הטענה היא שהחיסון בגיל מוקדם כל כך הוא לא בהכרח בריאותי אלא מערכתי - המדינה מנצלת את העובדה שההורים באים בשנה הראשונה לטיפת חלב לצורך בדיקות, ואז אפשר גם לחסן את הילדים, בעוד שבגיל מאוחר יותר הסבירות שיבואו תקטן, ולא יהיה ניתן להבטיח שכולם יחוסנו.
ג'יימס מגנוסן
ביוגרפיה
באליפות אוסטרליה בשחייה שנערכה בסידני, במרץ 2010 סיים מגנוסן במקום שלישי במשחה ל-100 מטר חופשי בתוצאה של 49.43 שניות. באליפות הפאן פסיפיק בשחייה שנערכה באירוויין,קליפורניה באוגוסט אותה שנה הוא זכה במדליית כסף במשחה שליחים 4x100 מטר חופשי בתוצאה של 3:14.30 דקות, אחרי ארצות הברית שקבעה שיא תחרות חדש של 3:11.74 דקות. כשחיין אחרון הוא קבע ב"זינוק שליחים" תוצאה של 48.25 שניות. נוסף לכך, הוא סיים במקום עשירי במשחה ל-100 מטר חופשי בתוצאה של 48.94 שניות. חודשיים לאחר מכן, במשחקי חבר העמים שנערכו בדלהי, הודו באוקטובר אותה שנה הוא זכה במדליית זהב במשחה שליחים 4x100 מטר חופשי בשיא משחקים חדש של 3:13.92 דקות.
לארה קרופט
הביוגרפיה הראשונה
לארה למדה סקי במהלך שהותה בשווייץ; סקי הפך לספורט החביב עליה, והיא נהגה לבלות את חופשותיה בסקי בהרי ההימלאיה. באחת החופשות, מטוסם של לארה וחבריה התרסק על הר מושלג, ולארה הייתה היחידה ששרדה. כתוצאה מההתרסקות איבדה לארה את זיכרונה ונשאר לה חלקיק קטן של זיכרון מחיי האצולה שהיו לה. ההתרסקות והעובדה שהיא שרדה שינו את חייה של לארה, וכך גם ביקור שלה לאחר מכן בכפר מבודד ומרוחק. היא החליטה שנמאס לה מחיי האצולה המשעממים, ובחרה להפוך לשודדת קברים (באנגלית "טומב ריידר", כשם המשחק).
הביוגרפיה השלישית
לארה קרופט נולדה ב-14 בפברואר 1992 בבריטניה ללורד ריצ'רד קרופט ואמיליה קרופט. הוריה היו רוב הזמן לא איתה. לאחר מות אמה, אביה של לארה התחיל להיות אובססיבי למיתוסים ולאחר מות אביה, לארה הפכה ליתומה. היא נותרה בחסותו של חבר של אביה, קונרד רוט שאימץ אותה כאילו הייתה ביתו. בעקבות עבודתו של רוט, לארה ברוב ילדותה נשארה לבד. בנעוריה, למדה בקולג' האוניברסיטאי של לונדון. לאחר סיום לימודיה היא חוברת לסמנתה נישימורה והופכת לחברתה הטובה ביותר. ההרפתקאה הראשונה של לארה החלה במציאת הממלכה האבודה ימטאי.
פאבלו לדסמה
ב-1 ביולי 2008 פרסמה קטניה מהסרייה א' על כך שהיא רכשה את כרטיסו של לדסמה.
מארש ראדצקי
עלילה
במארש ראדצקי מתאר רוט את גורלה של משפחת טרוטה הדמיונית, על רקע דעיכתו של בית המלוכה ההבסבורגי. העלילה מגיעה לסיומה בזמן מלחמת העולם הראשונה, שלאחריה התפרקה האימפריה האוסטרו-הונגרית.
אמיך, נסיך ליינינגן
ביוגרפיה
ב-12 ביולי 1894 התחתן אמיך עם פאודורה, נסיכת הוהנלוהה-לנגנבורג, בתם של הרמן, נסיך הוהנלוהה-לנגנבורג ולאופולדינה, נסיכת באדן, ממנה היו לו חמישה ילדים.
ערוץ הילדים
ערוץ הילדים (נקרא בעבר "ערוץ 6") הוא ערוץ טלוויזיה ישראלי לילדים ונוער, המשודר בשירותי הסטרימינג "BIGI" וב-FreeTV, בנוסף משודר גם בסלקום TV באפיק 73 וב-VOD ותכניו זמינים לצפייה בספריית ערוץ הילדים של yes ו-HOT בתשלום נוסף.
בתחילת חודש יוני 2017 עלה הערוץ לשידורי פרטנר tv ושידוריו בפלטפורמה הופסקו ב-31 בדצמבר 2021.
2010–הווה
בחודש אפריל 2010, לאחר סדרת פרישות של רוב מנחי הערוץ בטווח זמן קצר יחסית, חלו שינויים בצוות ההנחיה. דון לני-גבאי ועדי הימלבלוי קיבלו תוכנית בשם "המלאכיות של צ'ובה". רצועת השידור המרכזית שינתה את שמה ל"המקום האמיתי" ונוספו לה דמויות חדשות: שולמית היועצת החינוכית (שמגלם מושיק גלאמין), ירדן הבלוגרית (רז שפירא) ושראל המנחה המתלמד (שראל פיטרמן). כמו כן, שובצה ברצועת השידור פינה קומית חדשה בשם "סבבבנט", בכיכובם של אודי ואביעד. בהמשך "סבבבנט" הפכה לתוכנית בת 25 דקות ונמשכה שתי עונות עד לירידתה שהייתה לקראת סוף דצמבר 2011. עם תחילת החופש הגדול באותה שנה, ירדה התוכנית "המלאכיות של צ'ובה" עקב פרישתה של עדי הימלבלוי מערוץ הילדים. כמו כן, באותו החודש הצטרפה רוני דואני לצוות המנחים.
בקיץ 2014, עם תחילתו של מבצע צוק איתן, החל שידורה של התוכנית בשידור חי "תנו לגדול בשקט", אשר עד מהרה הוחלפה ב"באים בטוב". את התוכניות הנחו דנה פרידר, אילן רוזנפלד, טל מוסרי ועודד פז. בשנה זו גם שודרה העונה האחרונה של השעשועון ששטוס, לאחר 21 שנות שידור.
ב-15 במרץ 2020 עלה לאור משבר הקורונה, ספיישל בשם "צוות בידוד" ובו התארחו שחר ליבנה ומשפחת אליהו, וב־19 במרץ 2020 הספיישל הפך לתוכנית יומית בתור פאנל בהנחייתם של עודד פז וירדן ויזל עם הפאנליסטים אוראל צברי, גל זהבי וליאל אלי. ב-11 ביוני באותה שנה עלתה סדרת דוקו-ריאליטי בשם "בן זיני מחשב מסלול מחדש".
הסכסוך בין yes ו-RGE והסרת ערוץ הילדים ב-yes וב-HOT
בתקופה שלאחר ירידת ערוץ הילדים מ-HOT החל הערוץ לפרסם בערוצים המסחריים, פרסומים שכללו את פרסום הערוץ והפלטפורמות בהם נגיש, תוכניות בערוץ וקמפיינים שהערוץ מקדם (אתנה).
פרשת "Oboy"
לאחר סיום שידורי ערוץ הילדים ב-yes, החל קרב בין ערוץ הילדים ל-yes על זכויות השידור של הסדרה "Oboy". בעקבות הסכסוך שידור הסדרה הופסק. הסכסוך המשפטי המתנהל בין RGE ל-yes על הסדרה נגמר והסדרה תעלה לשידור בכל פלטפורמות הטלוויזיה ב-2 ביולי, והיכן. בינואר 2017 קבע בית המשפט המחוזי בתל אביב כי RGE אינה חייבת להעביר ל-yes את הפרקים שנותרו אך מנגד, אין באפשרותה גם לשדר אותם לצופי HOT. לקראת סוף ינואר 2017, המועצה לשידורי כבלים ולוויין העלתה אפשרות כי הפרקים שלא שודרו יועברו לידי גוף שידור נייטרלי שאינו צד בקרב שבין RGE ל-yes, בין ההצעות נמנית גם החינוכית.
ב-20 במרץ 2017, חברת yes וחברת RGE הגיעו לפשרה והוחלט לשדר את פרקי הסדרה מההתחלה, אך הפעם גם לצופי yes וגם לצופי HOT.
רשת מדיה
לאורך השנים היו מספר שיתופי פעולה עם "רשת" במסגרת תוכניות פריים טיים, בעיקרן ריאליטי ושעשועונים, שבהם שודרה תוכנית נלווית בערוץ הילדים ונכלל שיתוף פעולה במהלך התוכנית. בין התוכניות, "רוקדים עם כוכבים".
מיכל זמורה-כהן
עריכה
השתתפות:
סמדר שיר
ביוגרפיה
שיר ומשפחתה התגוררו תשע שנים במיניאפוליס, ארצות הברית. בשנים אלה פרסמה שבעה ספרי ילדים באנגלית וגם כתבה את "ספר השמות העבריים לילדים אמריקניים", אשר ראה אור בהוצאת "הארפר אנד רואו" ומופץ עד היום ברחבי העולם. כמו כן תרגמה ספרים רבים מאנגלית לעברית.
בנוסף כתבה ותרגמה שיר מחזות זמר לילדים בחנוכה כגון: "סיסי הנסיכה" (1998), "בת הים הקטנה" (1999), "בילבי" (1999), 2000, 2005), "קטנטנות" (2002), "תום סויר והאקלברי פין" (2003), "אלאדין" (2004), "נסיך האגדות" (2005), "עלי באבא וארבעים השודדים" (2009), ועוד.
קליטת פליטי וייטנאם בישראל
1977
ב-1975 פלשה צפון וייטנאם לדרום ווייטנאם וכבשה אותה בתוך חודשים אחדים. רבים מתושבי הדרום, שחששו לגורלם במשטר החדש, ביקשו להימלט מהמדינה. רבים מהפליטים נמלטו בסירות רעועות, והתקשו למצוא מדינות שיקלטו אותם.
1979
במהלך שנת 1979 נקלטו בישראל עוד מספר קבוצות של פליטים. בישיבת הממשלה ב-7 בינואר סוכם לקלוט כ-100 פליטים, בנימוק כי "מדינת ישראל כמדינה יהודית, אינה יכולה להרשות שפליטים יטלטלו בים, והממשלה מקווה שהחלטתה תשמש דוגמה למדינות אחרות". ב-20 ביוני 1979, נאם בגין בכנסת בדיון על גורלם של פליטים וייטנאמים הנמצאים במלזיה, שהחליטה לגרשם ללב ים. בגין הודיע כי יום לפני כן כתב מכתב ל-49 ראשי ממשלה, לנשיא ארצות הברית ולממונה על בעיית הפליטים בז'נבה, בו טען כי הקמת ועידה בינלאומית בנושא תהיה לשווא, בדומה לועידת אוויאן, והפציר במדינות הללו להודיע לממונה על בעיית הפליטים את מספר הפליטים שהן מוכנות לקבל, בהתאם לגודלן ואוכלוסייתן, מתוך סך של 70 אלף אותם החליטה מלזיה לגרש. או אז יוכל הממונה להודיע על כך למלזיה כדי שזו תפסיק את הגירוש.
מסע בין כוכבים: נמסיס
עלילה
כאשר ה"אנטרפרייז" מגיעה לתיקונים, פיקארד נפרד מרייקר וטרוי, ומגלה שדאטה העתיק לתוך מעגלי הזיכרון של B-4 את חוויותיו שלו מתוך תקווה ש-B-4 ילמד להתפתח כמוהו.
פינוקיו (אנימה)
הגרסה העברית של שיר הפתיחה נכתבה על ידי דתיה בן דור והוא בוצע על ידי רעיה אדמוני.
תקציר העלילה
בהמשך ג'פטו נופל לתרמית של שמשון ויובב אשר בעקבותיה הוא יוצא לחפש את פינוקיו האובד בלב ים. לאחר שפינוקיו מגלה זאת, הוא מחליט לצאת בעקבותיו של ג'פטו. פינוקיו יוצא ללב ים לחפש את ג'פטו שם הוא ובלה נבלעים על ידי לויתן. בבטן הלוויתן הם פוגשים את ג'פטו והחתולה שולמית אשר נבלעו גם הם על ידי הלוויתן. פינוקיו מגלה תושייה ואומץ לב כאשר הוא מצליח להוציא את החבורה בבטן הלוויתן בביטחה.
דגל איי פוקלנד
דגל איי פוקלנד אומץ ב-29 בספטמבר 1948. הדגל הוא נס כחול עם יוניון ג'ק (דגל בריטניה) ברביע העליון הקרוב לניצב (קנטון הדגל), וסמל איי פוקלנד במרכז הדגל.
שלום דומרני
פעילות פלילית
לאחר שחרורו מהכלא בסוף 2002 עסק דומרני בפעילות פלילית של גניבת חול יחד עם העבריין יגאל ז'אנו, סחר ברכבים גנובים יחד עם עבריינים פלסטיניים מרצועת עזה, הימורים, ובהשתלטות על עסקים חוקיים באזור אשקלון. בנוסף חבר לאחים יצחק אברג'ל ומאיר אברג'יל לשותפות בעסקי הימורי אינטרנט ברשת קפה אינטרנט, יחד עם משפחות אלפרון וגבריאלי. שותפות זו גררה מאבקים מול משפחות אוחנה ואבוטבול, להם הייתה רשת הימורי אינטרנט מקבילה בשותפות עם זאב רוזנשטיין.
ב־2010 היה מעורב בבוררות של מאיר אברג'יל בסכסוך בחברת רציו, ועל פי עדויות הופיע במשרדי החברה יחד עם קבוצת בריונים על מנת לכפות את קיום הבוררות בביתו של אברג'יל.
בתי ורשה (ירושלים)
הקמת השכונה
לצד שער הכניסה לשכונה חקוקה בטבלת אבן הכתובת:
לאה שבת
ביוגרפיה
בקיץ 1993 יצאה לסיבוב הופעות משותף עם אחיה שלומי, כולל הופעה בבמה המרכזית בפסטיבל חגיגות הזמר העברי בערד.
לאלבומה של תמר גלעדי "גן חורפי" שיצא בשנת 2003 הלחינה שבת את שירה של גלעדי "עינת סיפרה לי". באותה שנה כתבה והלחינה לגלי עטרי את השיר "חבק אותי לאט", שהיה שיר הנושא של אלבומה של עטרי. לאלבומה של רינת גבאי "רגעים" הלחינה את השיר "מתחילה ללכת", שאותו שרה בדואט עם גבאי. כמו כן נטלה חלק באותה שנה במופע משיריו של שם טוב לוי בשם "לו באת: נשים שרות שם טוב לוי". המופע תועד על גבי אלבום שיצא בשנת 2006, ובו השתתפה שבת בארבעה מהשירים. באותה שנה השתתפה שבת בסדרה "אשליות" שכתב וביים חיים בוזגלו.
בספטמבר 2004 הוציאה שבת בחברת התקליטים של האחים "בן-מוש" את האלבום "עכשיו ביחד", שהורכב ברובו מגרסאות מחודשות לשירים שכתבה לזמרים אחרים. את כל שירי האלבום ביצעה שבת בדואט עם זמרים אחרים, כשבין האורחים היו אחיה שלומי שבת, שהשתתף בדואט "להתראות מתוק", נורית גלרון, ששרה עם שבת את השיר "אתה הולך לישון מוקדם", וגלי עטרי, שהשתתפה בשיר "השיר שיביא לך אהבה". באלבום נכללו גם שלושה שירים שנכתבו במיוחד עבורו, ובהם "אור הירח", ששרה שבת עם קורין אלאל. את האלבום הפיקו מוזיקלית שלומי שבת וראובן (רובי) בן שמעון. באותה שנה הקליטה שבת בדואט עם יוני רועה את השיר "עצוב". השיר נכלל באלבומו של רועה "בלדות", שיצא ב-2005.
לכבודה של לאה שבת נערכו שני ערבי שירה משיריה בביצוע תלמידים בבתי ספר למוזיקה. הראשון על ידי להקת "צעירי גדרות" מטעם מתנ"ס גדרות בשנת 2009, והשני על ידי "להקת צעירי השרון" מנתניה בשנת 2011.
אולימפיאדה (פרק זמן)
האולימפיאדה ביוון העתיקה
על פי פוליביוס בספרו "היסטוריה", תקופת ארבע השנים של האולימפיאדה החלה עם המשחקים האולימפיים שנערכו באולימפיה שביוון.
האולימפיאדה המודרנית
השימוש הראשון המודרני במונח "אולימפיאדה" כמחזור זמן היה בכרזה משנת 1932 המתארת את משחקי הקיץ באותה שנה שנערכו בלוס אנג'לס שבארצות הברית. בכרזה הופיע המשפט: Call to the games of the Xth Olympiad, היינו "קריאה למשחקי האולימפיאדה העשירית".
מנגינת הלב
הצלחה והמשך
כבר בצאתו, זכה האלבום להצלחה חסרת תקדים. בהמשך, במופע שהוקדש לשירי עפרה חזה קיבל אביה של עפרה, יפת חזה, מאנשי הד ארצי את תקליט הפלטינה המשולשת על מכירת אלבום האוסף. בסך הכל, נמכר אלבום האוסף בכ-180,000 עותקים.
אשליה אופטית
אשליה הכרתית
ישנן גם אשליות שנוצרות על ידי השלמת מידע אוטומטית של המוח (Top-Down Processing), כדי להגיע אל צורות מוכרות, כמו באשליית משולש קניצה.
מועדון הכדורסל זאגרב
היסטוריה
בעונת 2013/14 הפסידה בגמר הגביע 86-68 לצדביטה זאגרב.
הקבוצה התפרקה בשנת 2018
עיצורים ריאתיים
עיצורים ריאתיים (pulmonic) הם עיצורים, שבמהלך הפקתם זרימת האוויר יוצאת מהריאות ונחסמת בשלב מסוים, באופן מלא או חלקי, על ידי התקרבות איבר ההגייה הפעיל לאיבר ההגייה הסביל, בחלל הפה או בגרון.
אורט ישראל
מחקר ופיתוח בישראל ובעולם
אורט מקיימת שיתופי פעולה בינלאומיים לייצוא הידע החינוכי הטכנולוגי מבית היוצר של הרשת לארצות העולם ביניהן: ארצות הברית, מדינות האיחוד האירופי, הפיליפינים ואזרבייג'ן.
iSTEAM
"OpenValley" הוא מיזם משותף של רשת אורט ישראל וחברת "OpenValley", המתקיים במרכזי החדשנות של החברה ונועד לחבר את עולם החדשנות ואת עולמות הסטארט-אפ לבתי הספר של רשת אורט ברחבי הארץ ומפגיש את ההיבט הפדגוגי חינוכי עם מיזמים ותהליכי עבודה חדשניים מעולם היזמות.
אורט אקדמיה
תוכנית יוקרתית לתלמידים מחוננים, מצטיינים ומוכשרים ללימודים אקדמיים אוניברסיטאיים לצד לימודיהם בבית הספר. תוכנית מאתגרת ויוקרתית לקידום מצוינות, אשר נועדה לאפשר לתלמידים מחוננים, מצטיינים ומוכשרים למצות את מלוא יכולותיהם על ידי לימודים אקדמיים אוניברסיטאיים לצד לימודים בבית הספר. במסגרת התכנית נחשפים התלמידים לאקדמיה החל מכיתה ז' באופן הדרגתי לפקולטות השונות ויכולים לצבור נקודות זכות אקדמיות. חלק מהתלמידים אף משלים חצי מנקודות הזכות עד סוף י"ב, דוחה גיוס ומשלים תואר ראשון לפני הצבא. התכנית פועלת ב-23 בתי"ס בשת"פ עם שישה מוסדות אקדמיים.
צה"ל
מוסדות שונים ברשת אורט מקיימים קשר הדוק עם צה"ל. שיתוף פעולה זה עם צה"ל הוביל אלפי בוגרי אורט לשרת בתפקידי הנדסה, סייבר, טכנולוגיה ותקשוב בצה"ל. בוגרי הרשת עוסקים, בין היתר, בפיתוח מערכות קרב מתקדמות למטוסים ולמסוקים ובתכנות מערכות מידע עבור זרועות האוויר, הים, היבשה והמודיעין. לאחר שירותם הצבאי, נקלטים רבים מבוגרי אורט למשרות בתעשייה הביטחונית בישראל, כולל באלביט מערכות, רפא"ל והתעשייה האווירית לישראל.
עוזי רבי
ביוגרפיה
את לימודיו הגבוהים, מהתואר הראשון ועד השלישי, עשה באוניברסיטת תל אביב: הוא למד לתואר הראשון בחוג להיסטוריה של המזרח התיכון ואפריקה, ובחוג למדע המדינה. את התארים השני והשלישי, עשה בתחום ההיסטוריה של המזרח התיכון. את עבודת הדוקטור שלו כתב בנושא 'צמיחתן של מדינות בחברות שבטיות - המקרה של סולטנות עומאן, 1970-1932', בהנחייתו של פרופסור יוסף קוסטינר. משסיים רבי את הדוקטורט, בשנת 2000, החל לעבוד כמרצה בחוג להיסטוריה של המזרח התיכון ואפריקה.
מחקריו
עוזי רבי חוקר את ההיסטוריה המודרנית של איראן, סעודיה ושאר מדינות המפרץ הפרסי. מחקריו מתמקדים בחברות המפרץ על שני עבריו – הערבי והפרסי. רבי פרסם מחקרים רבים, המתמקדים בהיסטוריה הפוליטית והחברתית של מדינות המזרח התיכון. בצד מחקרים העוסקים במדיניות הנפט והגאופוליטיקה האזורית, פרסם רבי מחקרים אינטרדיסציפלינריים, העוסקים בשאלות על תרבות וחברה, זהות שבטית וזהות מדינתית.
יחסי קזחסטן–רוסיה
יחסי סחר
המוצרים העיקריים של הסחר הם: מכונות, מוצרים מינרליים, מתכת, כימיקלים, אספקה חקלאית, נעליים. זרם ההשקעה הישירה ברוסיה ברפובליקת קזחסטן לתקופה 2005–2014. הסתכם ב-9.1 מיליארד דולר, ואילו של קזחסטן ברוסיה - 2.9 מיליארד דולר.
התחנה המרכזית של פתח תקווה
קווי אוטובוס היוצאים מהתחנה
בעבר הופעלו גם הקווים של אגד ואפיקים (תחבורה ציבורית) בתחנה הזאת, עד להקמת מסוף משה ארנס, כעת רק קווי דן פועלים במסוף, בנוסף עם קו בודד שמפעילה חברת קווים, יתר הקווים חולפים מחוץ לתחנה.
אלון התבור
בארץ ישראל
אלון התבור עמיד בפני חום ויובש יותר משאר מיני האלון בארץ. כתוצאה מכך יצר האלון יערות בחלקים הנמוכים והיבשים יחסית של ארץ ישראל, מהשרון בדרום ועד דרום ומרכז רמת הגולן בצפון.
בשנת 2009 החל פרויקט השבת אלוני התבור לשרון, בראשות ארנון גורן ועפר בינדל. הם אספו בלוטים מעצים מקומיים והטמינו אותם בפארק השרון, בין אזור התעשייה עמק חפר לבין תחנת הרכבת בחדרה. עד סוף 2016 התבססו בשטח כ-300 עצים.
לוח חכם
שימושים בכיתה
בכיתות מסוימות, לוחות חכמים החליפו לוחות מסורתיים או לוח שעליו מונחים דפים או מערכת וידאו / שמע כגון נגן DVD המחובר לטלוויזיה. גם במקומות בהם משתמשים עדיין בלוחות מסורתיים, הלוח החכם לעיתים קרובות משלים אותם על ידי חיבור למערכת הפצת וידאו הקיימת ברשת הבית-ספרית. במקרים אחרים, הלוח החכם מקושר לסביבות הכוללות פירושים משותפים או ציורים כגון אתרי אינטרנט גרפיים ואינטראקטיביים. התוכנה המסופקת עם הלוח החכם בדרך כלל מאפשרת למורה לשמור הערות וביאורים כקובץ אלקטרוני שאותו ניתן להפיץ מאוחר יותר על נייר או באמצעות מספר פורמטים אלקטרוניים. בנוסף, חלק מהלוחות החכמים מאפשרים למורים לתעד את ההוראה שלהם, כמו קובצי וידאו דיגיטלי ולאפשר לתלמידים לחזור על במועד מאוחר יותר. זו יכולה להיות אסטרטגיה פדגוגית יעילה מאוד עבור תלמידים שצריכים לראות את החומר שנית כדי לזכור, תלמידים שנעדרו מבית הספר, תלמידים מתקשים, ותלמידים שחוזרים על החומר לקראת מבחן. חברות ופרויקטים רבים מתמקדים כיום ביצירת חומרי לימוד משלימים עבור לוחות חכמים. שימוש נוסף הוא בשיעורי קריאה משותפת. קיימות חברות ספרים, שמאפשרות למורים להקרין ספרי ילדים על גבי הלוח החכם.
Neuroticfish
Neuroticfish היה שמו של פרויקט מוזיקלי גרמני שפעל משלהי שנות התשעים ועד ל- 2008 ושילב סינתפופ, EBM וסוגים שונים של מוזיקה אלקטרונית.
ג'ימי הנדריקס
1942–1966: נעוריו ותחילת דרכו
ג׳ימי הנדריקס נולד בעיר סיאטל שבמדינת וושינגטון בארצות הברית כג'וני אלן הנדריקס לאל ולוסיל הנדריקס, משפחה דלת אמצעים. כשהיה בן 4 שינה אביו את שמו לג'יימס מרשל הנדריקס. אביו התגייס ונשלח להילחם במלחמת העולם השנייה, והנדריקס הצעיר בילה חלק ניכר מילדותו אצל קרובי משפחה ואצל משפחות אומנות. אימו, לוסיל, הייתה אלכוהוליסטית, ויש הטוענים שהרבתה להתרועע עם גברים בזמן שבעלה היה בחזית. כשהיה בן 9 התגרשו הוריו, וכשהיה הנדריקס בן 16 הלכה אימו לעולמה, כתוצאה מדימום בכבד עקב שתייה מופרזת. לאחר מותה של האם קנה לו אביו יוקולילי, ובהמשך גם גיטרה אקוסטית שעלתה חמישה דולרים בלבד. מיד לאחר קבלת הגיטרה, הצטרף הנדריקס ללהקתו הראשונה, The Velvetones. שנה לאחר מכן קיבל גיטרה חשמלית, וניגן בלהקה החדשה שהקים, Rocking King.
1966–1970: הנסיקה מעלה עם "החוויה"
הופעתו הייחודית הכתה גלים ועוררה סקרנות עצומה אצל אמנים גדולים אחרים של התקופה כמו להקת המי, הרולינג סטונז, קרים, והביטלס. כל אלו באו לצפות מקרוב בתופעה החדשה שפרחה על אדמת אנגליה.
1970: הנפילה והמוות
ב-15 בספטמבר השתכן הנדריקס עם חברתו הגרמנייה, מוניקה דנמאן, במלון במערב לונדון. בערב 17 בספטמבר היה אמור להופיע עם סליי והפמילי סטון במועדון לילה בלונדון, אך לא הגיע כלל למקום. בשעות הבוקר המוקדמות של 18 בספטמבר 1970, התקשרה דנמאן בבהילות לבית המלון בו שהו חברו הקרוב של הנדריקס, אריק ברדון, וחברתו, לאחר שהנדריקס הקיא בשנתו והתעלף כתוצאה משימוש מופרז בכדורי שינה חזקים מתוצרת גרמנית שהיו רשומים על שמה של דנמאן, בשילוב עם אלכוהול. נסיבות מותו שנויות במחלוקת עד עצם היום הזה, ופרטים רבים מהן מעורפלים ולא ברורים לחלוטין. למרות העובדה שהתעלף ומצבו הורע כבר בשעות הבוקר המוקדמות, הוזמן אמבולנס אל המלון רק בשעה 11:18 בצהריים. ככל הנראה בפרק זמן זה הוצאו סמים מחדר המלון והוחבאו בגינתו. הנדריקס נלקח לבית החולים "סנט מרי אבוט" בעיר, אולם היה זה מאוחר מדי. הוא הוכרז כמת בשעה 12:45 בצהריים. כמויות אלכוהול גדולות התגלו בקיבתו ובכליותיו, אולם כמעט ולא נמצא אלכוהול בדמו. ההנחה הרווחת היא שהנדריקס נפטר כתוצאה מחנק וושטי שנגרם מהקיא של עצמו.
בודי קאונט
אלבומה הראשון של הלהקה, "בודי קאונט", יצא ב-1992 בחברת ההקלטות Sire. השיר "Cop Killer" ("רוצח השוטרים") מהאלבום הראשון היה נושא למחלוקת קשה. למרות שחברת האם של Sire, Warner Bros. Records, הגנה על השיר, אייס-טי בחר להסיר אותו מהאלבום בטענה שהמחלוקת סביבו מאפילה על המוזיקה. הלהקה עזבה את חברת ההקלטות ומאז הוציאה שלושה אלבומים, בחברות שונות. יחסית לאלבום הראשון, האלבומים החדשים לא זכו להצלחה מסחרית ולא עוררו הד ציבורי.
אלבומים מאוחרים
ב-6 במרץ 2020 יצא לאור אלבומם השביעי של הלהקה "Carnivore" בו השתתפו מספר אמנים וביניהם איימי לי מלהקת הרוק אוונסנס.
שפייה
תהליך השפייה מחדיר (ממיס) כמות גדולה של חמצן ליין (מקרו-חימצון) - תופעה שלרוב איננה רצויה, במיוחד בזמן היישון כאשר היין כבר איננו צעיר וחסון. ניתן לצמצם את כמות החמצן המומס ביין בזמן השפייה על ידי שימוש בגז אינרטי (פחמן דו-חמצני, חנקן, ארגון) המחליף את האוויר (חמצן) שבמכל בגז. כאשר היין מוזרם למכל (דרך ברז בתחתית) הוא דוחף את הגז האינרטי החוצה ולאורך כל התהליך נוצרת "שכבת ביניים" של גז המפרידה בין היין לאוויר.
משחקי הקיץ האולימפיים
משחקי הקיץ האולימפיים הם האירוע הספורטיבי הגדול ביותר בעולם מבחינת היקף ההשתתפות, והאירוע התקשורתי השני בגודלו בתבל, לאחר גביע העולם בכדורגל.
לאחר מלחמת העולם השנייה
אולימפיאדת טוקיו (1964) הייתה האולימפיאדה הראשונה ששודרה בטלוויזיה ברחבי העולם.
כ-5 מיליארד דולר (כסף ששווה כיום לכ-20 מיליארד דולר) הושקעו באולימפיאדת מונטריאול (1976), באולימפיאדה הושג בפעם הראשונה ציון מושלם בהתעמלות, 10 נקודות, על ידי המתעמלת הרומנייה נדיה קומנץ'.
ביוזמת ארצות הברית כ-40 מדינות החרימו את אולימפיאדת מוסקבה (1980) לאחר שברית המועצות סירבה להיענות לדרישת ארצות הברית לסגת מאפגניסטן, מהלך שנודע גם כהחרם על אולימפיאדת מוסקבה (1980). בתגובה לכך מספר מדינות מהגוש המזרחי (כולל ברית המועצות) החרימו את אולימפיאדת לוס אנג'לס (1984).
סרט מוזיקלי
דעיכת הז'אנר
אחד הסרטים המוזיקליים היחידים בשנים האחרונות שאינו משתייך לז'אנרים אלה הוא "כולם אומרים אני אוהב אותך" (1996) של וודי אלן. יוצאים מן הכלל אחרים הם סרטים של תעשיית הקולנוע בוליווד, שבהודו, שרבים מהם הם סרטים מוזיקליים.
יעקב כ"ץ (היסטוריון)
בישראל
בשנת 1959 היה יעקב כ"ץ לפרופסור מן המניין. בין השנים 1959–1963 שימש דיקן הפקולטה למדעי החברה. עם סיום תפקידו כדיקן יצא לשבתון, ושימש פרופסור אורח באוניברסיטת הרווארד. קודם לכן (1957 - 1956) שהה בשבתון בלונדון ובמנצ'סטר. בשנים 1969–1972 כיהן כרקטור האוניברסיטה העברית, ובמשך עשר שנים (1971-1961) שימש חבר המועצה להשכלה גבוהה. כל אותן שנים המשיך לכתוב ולפרסם מאמרים וספרים.
1987 בספורט
אליפות העולם באתלטיקה באולם
אליפות העולם באתלטיקה באולם הראשונה נערכה באינדיאנפוליס שבארצות הברית בין 6 במרץ ל-8 במרץ.
כדור הזהב
רוד חוליט זכה בתואר.
אליפות הפאן פסיפיק בשחייה
באליפות נקבעו שני שיאי עולם על ידי טום ג'אגר במשחה ל-50 מטר חופשי (22.32 שניות) ודייוויד וורטון  במשחה ל-400 מטר מעורב אישי (4:16.12 דקות).
דארה טורס שזכתה ב-3 מדליות זהב ומאט ביונדי  שזכה ב-6 מדליות, מהן 4 זהב, 1 כסף ו-1 ארד, היו השחיינים המצטיינים באליפות.
צהריים
צָהֳרַיִם (נהגה כ"צוֹהוֹרַיִים", או כ"צָהוֹרַיִם" לפי ההגייה הספרדית) הוא פרק זמן המציין את אמצע היום. הוא בא אחרי הבוקר ולפני הערב. הזמנים שביניהם נקראים לעיתים "לפני צהריים" ו"אחרי צהריים". הצהריים מוגדרים כזמן שבו השמש נמצאת בנקודה הגבוהה ביותר בשמיים. במקומות שונים בעולם נהוג לכנות בכינוי "צהריים" גם פרקי זמן שונים סביב שעה זו. בישראל, שעת הצהריים לפי שעון חורף היא בערך 11:40 (12:40 בשעון קיץ). השעות שלאחר הצהריים נקראות אחר הצהריים.
גוסטבו קברל
בנבחרת
קברל נחשב לאחד השחקנים הצעירים המבטיחים של ארגנטינה. הוא היה מהשחקנים המובילים של ארגנטינה הצעירה אשר זכתה במונדיאל הנוער ב-2005.
טוביה חטא וזיגוד מינגד
טוביה חטא וזִיגוּד מִינְגַד (לוקה) הוא פתגם ארמי שמקורו בתלמוד הבבלי, ומשמעותו: כיצד ייתכן שאדם אחד יחטא ואדם אחר ייענש?
מסע הבחירות של ריצ'רד ניקסון לנשיאות ארצות הברית (1968)
בחירות מקדימות
ניקסון הכריז במרץ שיגדיל את מאמציו במדינות ללא הבחירות, ובנוסף הוא יכול היה לבקר יותר את ג'ונסון. מצד שני, העובדה שמערכת הבחירות המקדימות הייתה חד צדדית לא הלהיבה את הבוחרים. ניקסון טען שרומני פרש בעיקר בגלל ה"נוקאאוט" שחטף מולו. רוקפלר טען שיהיה מוכן להתמודד אם ידרשו זאת ממנו. אגפים שונים במפלגה בחנו מועמדים שונים, וניקסון המשיך במסע הבחירות שלו. הוא הבטיח לסיים את המלחמה, אולם לא פרט כיצד. ניקסון ניצח בקלות בבחירות בניו המפשייר עם 80% מהקולות לעומת 11% בלבד מהפתקים עליהם נכתב שמו של רוקפלר. בסוף מרץ, הכריז רוקפלר שלא יתמודד אולם יהיה מוכן להתמנות לתפקיד. ניקסון פקפק בכך וידע שהאפשרות שידרשו מרוקפלר להתמודד אינה ריאלית. ניקסון החל לצבור תאוצה. סקר חדש חשף שהוא מוביל על ג'ונסון עם 41% מהקולות לעומת 39% לג'ונסון, במירוץ בו ישתתף גם ג'ורג' וולאס.
קרין מיכאליס
אחדים מספריה תורגמו לעברית, אך בעיקר היו מוכרים בארץ הספרים מסדרת "ביבי", ספרים לילדים ולנוער על ילדה יתומה מאם, שאביה מנהל תחנת רכבת בדנמרק ועל כן היא מרבה לשוטט ברחבי ארץ זו וכיוון שהיא חובבת ציור מושבעת, היא מציירת כל מה שרואות עיניה, אנשים, בתים ונופים. ציורים אלה, חלקם רישומים וחלקם בצבעים, ממלאים את הספרים בסדרה ותורמים הרבה לחן שבהם.
ספר אחר של קרין מיכאליס שתורגם לעברית לפני שנים רבות ונשכח עם הזמן הוא "האי הירוק", המספר על שואה עולמית, שבה מגלים תושבי האי הדני הקטן, שכל העולם נעלם בן לילה, לפחות עד כמה שידוע להם, והם נותרו לבדם, להסתדר כמיטב יכולתם. בנסיבות אלה, מתגלים כמובן המבוגרים בכל חולשותיהם ומי שמציל את המצב הם הילדים, בעזרת אחת מתושבות האי, שחלמה פעם, בצעירותה, חלום על מצב דומה ומאז הכינה עצמה לאפשרות כזאת בדיוק.
חוק אבוגדרו
כאשר: מספר המולקולות/אטומים הנמצאות במול (יחידה למדידת כמות חומר) חומר נתון מכונה מספר אבוגדרו. מספר אבוגדרו מסומן ב־\ N_{A}.
רב יעקב מנהר פקוד
מוצאו של רב יעקב הוא מנהר פקוד שבבבל, ואין פרטים רבים שידועים על משפחתו ועל חייו. למד אצל רבינא. במספר מקומות בתלמוד מסר רב יעקב בשמו של רבינא הערות למהלך התלמוד, קושיות ותירוצים, ובין היתר נזכר שמו בסוגיית מי שהיה נשוי שלוש נשים שבמסכת כתובות:
Eazy-E
N.W.A
ב-1984 החליט רייט להתחיל בקריירה מוזיקלית כדי להפסיק לעסוק בסמים, ולשם כך פנה לחברו ד"ר דרה, חבר בלהקת ה-World Class Wreckin' Cru' יחד עם DJ Yella. באותו זמן, אייס קיוב כתב את השיר "Boyz-n-the hood", שנחשב לאחד משירי הגנגסטה ראפ הראשונים והמפורסמים ביותר. כאשר הלהקה הניו יורקית HBO סירבה לקנות את השיר בגלל לשונו הבוטה, החליטה החבורה להקים להקה בשם N.W.A) Niggaz with Attitude; "כושים עם חוצפה" בתרגום חופשי). אייס קיוב ודרה התעקשו שרייט ישיר את השיר ולבסוף רייט התרצה.
בסוף 1987 הקים רייט בעזרת הכסף שצבר חברת תקליטים בשם רות'לס (Ruthless Records) יחד עם איש העסקים היהודי ג'רי הלר, והם הפכו לחברים טובים. באוגוסט 1988 יצא האלבום השני של הלהקה, "Straight Outta Compton", בגרסתו המצונזרת, והפך להצלחה מסחררת בסצנת האנדרגראונד של לוס אנג'לס, וגם במיינסטרים למרות שכמעט ולא זכה לפרסום ברדיו. Eazy-E ניצל את ההצלחה וחודש לאחר מכן הוציא את אלבומו הראשון "Eazy-Duz-It" שמכיל בתוכו שירים שחבריו ללהקה כתבו לו. האלבום, ששילב הומור וגנגסטה ראפ, זכה לפופולריות רבה, מכר 2 מיליון עותקים, והגיע למעמד פלטינה כפולה.
בשיא הצלחת הלהקה, הודיע אייס קיוב כי הוא עוזב את ה-N.W.A בשל חשדות כי Eazy ושותפו הלר גונבים את חלקם של יתר חברי הלהקה בהכנסות. בחלוף מספר חודשים עזב גם ד"ר דרה והקים חברת תקליטים חדשה בשם "Death Row Records". מאורעות אלו הביאו לסופה של N.W.A והיוו את יריית הפתיחה ל"מלחמת שירים" בין Eazy לשני חבריו לשעבר.
אלין (שיר)
בגרסת המקור משנת 1965 נמכרו כמיליון עותקים של הסינגל, בשנת 1979 יצאה מהדורה שנייה לתקליט אשר מכרה כ-2.5 מיליון עותקים נוספים.
סיינה (נפה)
גאוגרפיה
סיינה משתרעת על שטח של 3,821 קמ"ר, ובשנת 2004 התגוררו בה 194,440 נפש. בירתה של הנפה בעיר סיינה.
אמיר כביר
יחס למיעוטים
אמיר כביר התעניין בטובם של המיעוטים שאינם מוסלמים בממלכה הפרסית, בעיקר כדי לקדם את רצונו לחזק את המדינה דרך השגת התמיכה של אותם מיעוטים. בעודו בארזורום נודע לו על האופן שבעזרתו המעצמות האירופיות התערבו בעניינים מדיניות הפנים של העות'מאנים בתואנת "הגנה" על המיעוטים הנוצרים, והיו עדויות לכך שבריטניה, רוסיה הקיסרית והרפובליקה הצרפתית השנייה קיוו להטבות דומות מצד האשורים והארמנים של פרס. לכן הוא ביטל את כל החוקים המפלים מיעוטים בשביל למנוע מצב של "הגנה" מידי מעצמה חיצונית. הוא פטר את אנשי הדת מכל העדות ממיסוי יתר (הג'יזיה), ונתן תמיכה חומרית לבתי ספר נוצריים באזרבייג'ן ובאספהאן. בנוסף, הוא ביסס קשר הדוק עם הזורואסטרים של יזד, ונתן פקודות קפדניות למושל העיר כי הם לא יתעללו בהם או יחילו עליהם מיסים שרירותיים. הוא גם אסר על ניסיונות שנעשו להמיר בכוח את הקהילות לאסלאם. לאחר הפלת אמיר כביר מכוחו, נאסר א-דין שאה קאג'אר הכריז כי בכוונתו להשליט את חסותו על כל נתיניו ללא הבדלה. נשיא הרפובליקה האסלאמית של איראן לשעבר, אכבר האשמי רפסנג'אני, חיבר ספר אודות חייו של אמיר כביר תחת התואר "גיבור המאבק באימפריאליזם". בתו של אמיר כביר, טאג' א-מולוכ, התחתנה מאוחר יותר עם השאה נאסר א-דין.
יורגן קלינסמן
כמאמן, קלינסמן אימן את נבחרת גרמניה במונדיאל 2006 והציג כדורגל התקפי מאוד שזכה לשבחים רבים, אך נבחרתו סיימה את המונדיאל רק במקום השלישי. קלינסמן אימן בעונת 2008/09 את באיירן מינכן, אך פוטר לפני סוף העונה בגין תוצאות חלשות. החל משנת 2011 קלינסמן אימן את נבחרת ארצות הברית, אותה הדריך במונדיאל 2014 ובקופה אמריקה 2016, ונחשב למאמן ששיפר מאוד את הכדורגל האמריקאי במהלך כהונתו בתפקיד. עם זאת, קלינסמן פוטר במהלך מוקדמות מונדיאל 2018, בהן השיג מספר הפסדים.
בשנת 2004 נבחר קלינסמן על ידי פלה לאחד מ-125 שחקני הכדורגל החיים הטובים בעולם.
מונקו
לאחר יורו 1992, חתם קלינסמן במונקו, והוביל את הקבוצה בעונת 1992/93 למקום השני בליגה הצרפתית, כשהוא מבקיע 19 שערי ליגה. קלינסמן ומונקו זכו במקום בליגת האלופות לעונת 1993/94, בגין פרשת השוחד של אולימפיק מרסיי שנשללו ממנה האליפויות בהן זכתה באותה תקופה. קלינסמן הגיע עם מונקו לחצי גמר ליגת האלופות בעונה זו, שם הודחה הקבוצה על ידי מילאן. בליגה הצרפתית הקמפיין של מונקו היה מוצלח הרבה פחות, והקבוצה סיימה במקום התשיעי בלבד, כשקלינסמן הבקיע רק עשרה שערי ליגה, בין השאר מאחר שנפצע והיה מושבת למשך חודשיים. באותה עונה, קלינסמן הרבה לבקר את תפקודם של חבריו לקבוצה, ועזב את המועדון בתום העונה, על אף שנשארה לו שנה נוספת בחוזה, וחתם בטוטנהאם. למרות שהעונה השנייה של קלינסמן במונקו הייתה פחות מוצלחת מהראשונה, קלינסמן נבחר בפעם השנייה בקריירה ככדורגלן השנה בגרמניה, לשנת 1994.
באיירן מינכן
בעונתו הראשונה בבאיירן מינכן, קלינסמן שיתף פעולה בהתקפת הקבוצה עם מהמט שול, אלכסנדר ציקלר, אמיל קוסטדינוב וז'אן-פייר פאפן, וסיים כסגן מלך השערים של הבונדסליגה עם 16 הבקעות, בצוותא עם שון דאנדי וג'ובאני אלבר. חסר לקלינסמן שער אחד בלבד כדי להשתוות למלך השערים לאותה עונה, פרדי בוביץ'. באיירן מינכן סיימה את העונה הזו במקום השני, מרחק של שש נקודות מהאלופה בורוסיה דורטמונד. עם זאת, באיירן מינכן זכתה בעונה זו בגביע אופ"א, לאחר צמד ניצחונות על בורדו בשלב הגמר בתוצאות 2-0 ו-1–3, כשקלינסמן מבקיע את השער השלישי במשחק הגומלין, וסך הכל 15 שערים בגביע אופ"א באותה עונה, לרבות רביעייה וצמד מול בנפיקה ליסבון, וצמדים מול לוקומוטיב מוסקבה, ריית' רוברס ונוטינגהאם פורסט. קלינסמן סיים את העונה בגביע אופ"א כמלך השערים בפער עצום מסגנו רונאלדו, שסיים את העונה עם שישה שערים. בעונתו השנייה במועדון, הבקיע קלינסמן 15 שערי ליגה ושוב היה המבקיע המוביל בבאיירן מינכן, כאשר ההתקפה התחזקה במריו באסלר ורוג'רו ריציטלי. באיירן מינכן זכתה בעונה זו באליפות הבונדסליגה. בתום עונה זו, עזב קלינסמן את המועדון, וחתם בסמפדוריה.
Never Say Never (אלבום של ברנדי נורווד)
פרסים ומועמדויות
בנוסף להצלחתו המסחרית הוא גם היה מועמד לפרס גראמי בקטגוריית "הביצוע הווקאלי הטוב ביותר בשיר R&B על ידי צמד או קבוצה" בעקבות השיר "The Boy Is Mine".
יורגן קלינסמן
כשחקן
עם באיירן מינכן:
טמוזולומיד
מנגנון הפעולה של התרופה
הטמוזולומיד פועל באמצעות אלקילציה/מתילציה של ה-DNA, אשר לרוב מתרחשת במיקום N-7 או במיקום O-6 של שאריות הגואנין. מתילציה זו גורמת נזקים ל-DNA בתאים הסרטניים, ובסופו של דבר למותם. עם זאת ישנם תאים סרטניים המסוגלים לתקן נזק זה, דבר המפחית את היעילות הטיפולית של הטמוזולומיד. תאים אלה המסוגלים להתמודד עם הטמוזולומיד מכילים חלבון AGT (O6-alkylguanine DNA alkyltransferase) המצוי בגן MGMT בבני אדם. בחלק מהגידולים, השתקה אפיגנטית של ה-MGMT מונעת סינתזה של אנזים זה, וכתוצאה מכך גידולים אלה הם יותר רגישים לטמוזולומיד. מאידך נוכחות של חלבון AGT בגידול, משמעה שהגידול לא ייפגע על ידי הטמוזולומיד, ולתרופה תועלת מועטה לחולה. על מנת לבדוק את יעילותו, מבוצעת בדיקת MGMT (O-6-methylguanine-DNA methyltransferase) לחולה, בטרם תחילת הטיפול.
היסטוריה
הטמוזולומיד נמכר בארצות הברית החל מאוגוסט 1999, ובמדינות אחרות מאז ראשית שנות ה-2000.
מחקרים בדבר שילובים
כמו כן, ניסויי מעבדה מראים שטמוזולומיד פועל ביעילות רבה יותר כנגד תאי מוח סרטניים בשילוב עם EGCG המצוי בתה ירוק (ואולם טרם בוצעו מחקרים המוכיחים השפעה זו בחולי סרטן).
חסר דת (ישראל)
עדות דתיות בישראל
החוק הישראלי מכיר במספר עדות דתיות, ביניהן עדה היהודית הנתונה לסמכות הרבנות הראשית לישראל; בעדה המוסלמית, הכפופה לבית הדין השרעי; בעשר עדות נוצריות שונות; בעדה הדרוזית, המפוקחת על ידי בתי הדין הדתיים הדרוזיים; ובבני האמונה הבהאית. הסיווג "חסר דת" הוא הגדרת סל המכילה את כל מי שאינו שייך לעדות הרשמיות, ויכול לחול על סיקים, הינדואים, וחברי כל דת אחרת. השתייכות לעדה דתית נרשמת על ידי המדינה מלידה, לפי העדה הדתית אליה משתייכים ההורים, כולל חסרי דת, ולפעמים משתנה, למשל על ידי גיור, המרת דת או קבלת פסק דין הצהרתי שהעותר חסר דת.
בחוק
המסווגים "חסרי דת" אינם יכולים טכנית להינשא בשטח המדינה, ונדרשים לחלופות כמו חתונה במדינות אחרות או קבלת מעמד של ידועים בציבור או ברית זוגיות. הם אינם יכולים להיקבר ברוב הערים בישראל, מאחר שרוב הקבורה בישראל היא דתית. בשנת 1972 כתב המשפטן אמנון רובינשטיין: "בפנינו קבוצה שלמה של אנשים, שאין להם דין אישי. הם, למעשה, מוצאים מחוץ לתחום החוק הישראלי ומרחפים בוואקום משפטי." הממשל הישראלי ניסה לטפל בלאקונה משפטית זו. כדי לענות על עניין הנישואין, הועבר חוק ברית הזוגיות לחסרי דת ב-2010. כאשר שני בני זוג חסרי דת, הם יכולים לקבל זכויות השקולות ברובן לאלו של נשואים באמצעות הסדר הזה. לרשויות הדתיות קיימת אפשרות התנגדות במקרה שהן סבורות שאחד מבני הזוג משתייך אליהן. כאשר שני בני הזוג חסרי דת, הם רשאים להתגרש בהליך אזרחי; אם אחד מבני הזוג אינו חסר דת, על בית הדין לענייני משפחה להכריע באיזה בית דין ידונו הגירושין. בנושא הקבורה הועבר ב-1996 חוק קבורה אזרחית. נכון ל-2018, פעלו בישראל ובשטחי הגדה המערבית 21 בתי-עלמין ייעודיים שנועדו לחסרי דת, מתוכם רק שני בתי קברות אזרחיים פתוחים לציבור הרחב, בערים באר שבע ונתניה. מיעוט בתי הקברות האזרחיים מקשה על השימוש בהם, והצורך בקבלת פסק דין הצהרתי כדי להירשם כחסר דת מקשה על יישום ברית הזוגיות, שמעטים מאוד באים בה.
רפיח
בתקופת המנדט הבריטי
במלחמת העולם הראשונה הבריטים, שהתקדמו דרך מדבר סיני, הניחו גם מסילת עד רפיח, ומאפריל 1917 החלו מניחים משם שלוחה מזרחה עד לעין הבשור. לאחר נפילת באר שבע המשיכו הבריטים את הנחת המסילה עד לביר אבו רקייק ("מחנה תימן" כיום), שם התחבר הקו אל המסילה הטורקית. קו באר שבע - רפיח נחנך רשמית ב-8 במאי 1918 בטקס, שאליו הגיע ברכבת מהודרת מרפיח המושל הצבאי של הארץ, הקולונל אלפרד פארקר, יחד עם שיח'ים בדווים. קבלת הפנים החגיגית נערכה בתחנת הרכבת של באר שבע בליווי תזמורת צבאית. לאחר חנוכת הקו הייתה התחנה בבאר שבע לתקופת מה לצומת רכבות מרכזי בארץ: ממנה יצאו רכבות מערבה, לרפיח (ומשם למצרים או ליפו), צפונה לירושלים, ודרומה לניצנה. המסילה מרפיח נסללה ברוחב של 143.5 ס"מ, ואילו רוחב המסילה הטורקית היה 105 ס"מ. כדי שגם קרונות טורקיים יוכלו לנוע בקו זה, הוסיפו הבריטים בין הפסים פס שלישי. וכך נוצר מצב שהיה יחיד במינו בתולדות הרכבות בארץ ישראל, הרכבות מבאר שבע היו מורכבות לפעמים בעת ובעונה אחת מקרונות בריטיים וטורקיים גם יחד, וכל קרון נע על מסילה ברוחב שונה. אך ב-1919 נעקרו הפסים הטורקיים, וכך נותרה באר שבע מחוברת במסילת ברזל רק עם רפיח. תושבים מח'אן יונס עיבדו במקום חלקות קרקע ולעיתים התגוררו במקום בעונת העבודה החקלאית. לאחר שהאזור נכבש על ידי הבריטים בקרב רפיח (1917), החל להתגבש במקום יישוב של קבע. תרמה לכך הקרבה למחנות הצבא הבריטי והקרבה לגבול בין ארץ ישראל ומצרים. חלק מהחנויות במקום נבנו ממש על הגבול, על מנת להקשות על גביית מכס. כך, בשנת 1922 מנתה אוכלוסיית רפיח 600 תושבים ובשנת 1948 הגיעה האוכלוסייה ל-2,500 תושבים. רוב האוכלוסייה התפרנסה מחקלאות וגידול צאן. הבתים במקום נבנו בתחילה בפיזור רב זה מזה, אך עם הזמן התגבשו במקום רחובות מסודרים שלאורכם בתים. רובה של רפיח היה בצד הארצישראלי של הגבול, בעוד תחנת הרכבת נמצאה בצד המצרי של הגבול. בשנת 1946 שכן ברפיח מחנה מעצר, אליו הועברו רבים מעצורי "השבת השחורה". מחנות רפיח, אליהם הועבר ציוד רב במהלך סיום המנדט, היו השטח האחרון אותו פינו הבריטים בארץ ישראל, ביולי 1948.
לפי תוכנית החלוקה, שהתקבלה ברוב קולות בעצרת הכללית של האו"ם ב-29 בנובמבר 1947, העיר נכללה בשטח המדינה הערבית ועברה לשליטת מצרים עם נסיגת הצבא הבריטי. במהלך מלחמת העצמאות התנהלו בסביבות העיר קרבות בין צה"ל לצבא המצרי.
ג'והאן מוחיקה
ג'והאן אנדרס מוחיקה פלסיו (בספרדית: Johan Andrés Mojica Palacio) הוא כדורגלן קולומביאני, המשחק כמגן שמאלי באוססונה מהלה ליגה ובנבחרת קולומביה.
ג'ק דונלי
ביוגרפיה
תפקידו הראשון של דונלי היה בדמות ג'ייסון ויקלר בסדרה "בית אנוביס" של ניקלודיאון. הוא כיכב בתפקידי אורח בסדרות כגון "רופאים", "שלישייה", "עברייני על", ו-"Dancing on the Edge". ב-2013 לוהק דונלי לתפקיד הראשי בסדרת הפנטזיה של ה-BBC "אטלנטיס" בה גילם את דמותו של ג'ייסון שנסחף לחוף העיר העתיקה והמסתורית "אטלנטיס". ב-2014 שיחק דונלי בתפקיד הכדורגלן אולי האנטר בסדרה הדוקומנטרית הפרודית "United We Fall". ב-2016 כיכב בפרק בסדרה "Dancing on the Edge" בתפקיד סמואל ווקר.
ב-2017 שיחק דונלי בתפקיד ראשי בדמות הנסיך אדריאן בסרט הטלוויזיה של הולמרק "A Royal Winter" לצדה של מריט פאטרסון.
שוק קנסינגטון
גאוגרפיה
במזרח השכונה קיים בית הכנסת אנשי מינסק, ומרכז גמילה מסמים.
קהילה פאגאנית
הקהילה הפאגאנית עורכת בכל שנה פסטיבל בשכונה בחלק מחודש דצמבר.
דמוגרפיה
כאשר לצורך ההשוואה השכר הממוצע למשפחה בטורונטו בשנת 2006 היה 96,602 דולר קנדי.
בנוסף כ-3% מהגרים מאזור אחרים באסיה, 3% מהגרים לטיניים, 0.5% ערבים, 3% שחורים ו- 39% לבנים.
ג'וליאן אדלמן
ביוגרפיה
אדלמן נולד ברדווד סיטי שבקליפורניה, שבארצות הברית. סבו של אביו היה יהודי, בעוד סבתו של אביו הייתה קתולית. אמו נוצרייה. הוא הגדיר עצמו כלא ממש יהודי אלא יהודי "בערך" כי גדל כנוצרי, אך בשנות השלושים לחייו החל להתקרב לזהותו היהודית, סיפר שהוא אף חוגג חנוכה, והיה לקול בולט בעד מדינת ישראל ונגד האנטישמיות בארצות הברית.
טוקיו
טוקיו (ביפנית: 東京都 - IPA: ) היא עיר הבירה של יפן המהווה את המרכז התרבותי והכלכלי של המדינה. טוקיו ממוקמת בחופו המזרחי של האי הונשו שהוא האי הראשי של יפן, על גדות מפרץ טוקיו. בטוקיו חיים למעלה מ-13 מיליון תושבים, ובטוקיו רבתי מעל ל-35 מיליון תושבים, מה שהופך את מטרופולין טוקיו למטרופולין המאוכלסת בעולם. למעלה משני מיליון איש המתגוררים מחוץ לעיר נוסעים בקביעות לעבוד בתוך העיר טוקיו.
ממשל
השטח במרכז המטרופולין, שהוגדר בעבר כטוקיו העיר, חולק במסגרת הארגון מחודש ל-23 "רבעים מיוחדים" (tokubetsu-ku) שכל אחד מהם הוא במעמד מנהלי של עיר עצמאית. בחלק הפרברי של המחוז ישנם 26 ערים, 5 עיירות ו-8 כפרים. כמו כן כלולים במחוז טוקיו איים מרוחקים באוקיינוס השקט.
23 רובעי טוקיו
הרבעים המיוחדים הם:
גדי ביטון
תפקידים מקצועיים
בשנת 2019 מונה ביטון למנהלו האמנותי של פסטיבל מחול כרמיאל.
תיאור פועלו
ביום העצמאות של שנת 2015, הופיעו מאות רקדנים לא מקצועיים של ריקודי עם בטקס הדלקת המשואות בהר הרצל, בניצוחו של גדי ביטון והבמאי רן צחור. שנתיים מאוחר יותר, בשנת 2017 הפיק וחיבר כוריאוגרפיה ל"מיצג ה-70" - האייטם המרכזי בטקס המשואות בהר הרצל, את המופע ביים רן צחור והשתתפו באייטם כ-200 רוקדי עם לצד רקדני להקות מחול מקצועיים. עוד בחגיגות ה-70 למדינת ישראל, יזם והפיק, בשיתוף משרד התרבות את אירועי רוקדים ה' באייר - ביום שישי, 20.4.2018, ה׳ באייר, הוקמו ברחבי המדינה מאות במות ריקודי עם בליווי זמרים
עלילות חרב האופל
אבן האופל
יוראם מגלה בעזרת סאריון את אבן האופל שנשכחה מכולם למשך מאות שנים, ממנה הוא חישל את חרב האופל שבעזרתה אפשר לשאוב את כוח הקסם של הקוסמים, בעבר זה היה כוח חזק שאיפשר גם ללוחמים לא מיומנים ללכת לקרב, החרב הייתה מגנה על הלוחמים מפני האנרגיה הקסומה של הקוסמים, לאחר מכן הייתה שואבת את כוח הקסם שלהם וחודרת דרך ההגנות שלהם. יוראם גילה את קיומה של אבן האופל בספרים שקרא, אך הוא לא ידע מתמטיקה ולכן לא ידע את ה"מתכון" להכנת חרב האופל, לכן הוא השתמש בסאריון שהיה גאון מתמטי על מנת להסביר לו איך לחשל את החרב. בעזרת החרב הוא מאמין שהוא יוכל לשלוט בעולם מכיוון שלא יהיה שום כוח שיכול להתנגד לכוחה של חרב האופל. אבן האופל היא מחצב שנראה כמו מתכת אך אין לה ברק, היא שחורה ואינה מחזירה השתקפות וניחנה בתכונות של עמידות ויכולת שאיבת אנרגיית קסם.
אנגלו-סכסון
היסטוריה
במשך כ-10 שנים כיהנה עדינה חכם כמנכ"לית הרשת, וביוני 2017 הוחלפה על ידי ליליה נחמן..
סטארטרק
מוזיקה
המלחין מייקל ג'אקינו, שעבד עם אברהמס בעבר, הלחין את המוזיקה לסרט, כאשר את נעימת הפתיחה המקורית של אלכסנדר קוראג' הוא שמר לסצנת הסיום, בציינו כי הדבר מייצג את הרגע שבו הצוות המקורי מאוחד לראשונה.
הוצאה ושיווק
הקדימון הראשון לסרט שוחרר יחד עם קלוברפילד ב-18 בינואר 2008. בקדימון נראתה האנטרפרייז בזמן בנייתה. בקדימון שולבו קולות משנות ה-60, במיוחד זה של ג'ון פיצג'רלד קנדי המודיע על תחילת המירוץ לחלל. הקדימון המלא שוחרר יחד עם קוונטום של נחמה ב-14 בנובמבר 2008, ולאחריו ערך אברהמס סבב במספר ערים כדוגמת רומא, פריז, קלן ומדריד כדי לקדם את הסרט.
מילה מנחה
שיטת "המילה המנחה" בחקר התנ"ך
במאמרו "סגנון המלה-המַנחה בסיפורי התורה" כתב בובר:
בובר טען שסגנון המילה המנחה הוא סגנון ספרותי מיוחד להבעת משמעות בסיפור המקראי. החוקר הרמן גונקל הצביע על החזרה על מילות מפתח כחלק מן השיטה של הסיפור התנ"כי, אך ייחס את הסגנון לדלות ולאיכות הפרימיטיבית של הסופר השמי העתיק ביחס לשיקולים אמנותיים.
מילים מנחות בניתוח מודרני של סיפורים מקראיים
שמעון בר-אפרת מציין שלא כל מילה או שורש החוזרים בתוך טקסט יכולים להיחשב כמילה מנחה. יש לשים לב לשכיחותה של המילה החוזרת במקרא, למידת השכיחות של המילה החוזרת בתוך הטקסט או בתוך רצף הטקסטים, ולמידת הקרבה של המילים החוזרות זו לזו מבחינת מקומן בטקסט. ככל שהמילה החוזרת שכיחה יותר במקרא, היא חייבת להופיע בטקסט בצפיפות רבה יותר, וככל שהיא נדירה יותר, יכולות הופעותיה להיות דלילות יותר בטקסט.
סורת אל-כאפרון
פירוש
בדומה לסורות קצרות אחרות, גם סורה זו מהווה מעין תפילת בקשה או קריאה לעזרת אללה. סורה זו מבקשת להזכיר את ההפרדה בין בעלי האמונה לבין חסרי האמונה, הם הכופרים. תפסיר תנויר אל-מכבאס, המתבסס על חדית'ים מפי בן דודו, ואחר ממלווויו של הנביא מוחמד, עבדאללה אבן עבאס מספר כי סורה זו התגלתה למוחמד לאחר שכופרים קראו לו לזנוח את דתו, ולעבוד עימם את אליליהם. בתגובה, פתח מוחמד בגינויים. תפסיר אבן-כאתִ'ר הסוני מספר כי הכופרים הציעו למוחמד כי יעבדו את אלוהיו במשך שנה, ולאחר מכן מוחמד יצטרף אליהם לשנה לעבודת אליליהם. בעבר, בהווה ובעתיד. הסורה מסתיימת בפסוק המצוטט לעיתים קרובות: "לכם דתכם ולי דתי". יש המפרשים פסוק זה כוויתור לכופרים, ורואים בפסוק החמישי בסורת א-תובה (התשיעית) המאוחרת יותר, "פסוק החרב", המכריז על מלחמה בכופרים, כמבטל את הפסוק בסורה זו. לעומתם אחרים מפרשים את הפסוק כאיום, ולא כוויתור, ורואים בו הבטחה ואזהרה לשכר ולעונש בתמורה לאמונה ולחוסר האמונה בעולם הזה. המסורת קובעת כי קריאתה של סורה זו כמוה כקריאת רבע מהקוראן כולו, וחדית' ידוע מספר כי מוחמד נהג לקרוא סורה זו מדי בוקר בתפילתו.
פרדריק לורז
אלוף מרתון בוסטון
במרתון בוסטון שנערך בשנת 1905 זכה לורז במקום הראשון בתוצאה של 2:38:25 שעות. הוא המשיך להשתתף במרתון בוסטון וב-1908 סיים במקום השביעי.
דייגו בונאנוטה
ביוגרפיה
בינואר 2011 חתם על חוזה לחמש שנים במאלגה הספרדית, אשר לשורותיה עבר לאחר כחצי שנה בה הושאל לריבר פלייט. ב-31 בינואר 2013 חתם בגרנדה ל-4 וחצי שנים.
ארמון סבוי
ארמון סבוי (באנגלית: Savoy Palace) היה ארמון מלכותי של בית המלוכה האנגלי בלונדון של ימי הביניים. הארמון נהרס במהלך מרד האיכרים בשנת 1381. הארמון היה ממוקם ברחוב הסטרנד, במקום בו מצויים כיום תיאטרון סבוי ומלון סבוי.
לואי השבעה עשר, מלך צרפת
שמועות על בריחה ומתחזים
בצרפת כולה נפוצו שמועות שונות ומשונות אודותיו. היו שטענו כי המלוכנים הצליחו למלטו ובמיטתו הניחו גופת ילד אחר לשם הטעיה, אחרים סיפרו שלואי הצעיר נמלט מכלאו בכוחותיו שלו כי התייסר לדעת שאין מי שיעמוד בראש התנועה המלוכנית וביקש תפקיד לעצמו, והיו שאף הרהיבו וטענו כי למעשה מנהיג הנער את האומה בסתר. שמועה זו כבשה את לבם של ההמונים ומשלא שב לואי הצעיר ולא נראה עוד, קמו לו ללואי ה-17 מתחזים רבים, שהתרבו במיוחד לאחר הרסטורציה של שושלת בורבון.
סקוטי מק'קרירי
לאחר אמריקן איידול
במהלך יוני עד ספטמבר 2011 השתתף בסיבוב הופעות של 11 המשתתפים במקומות הראשונים בעונה העשירית של אמריקן איידול.
בל אייר (לוס אנג'לס)
אוכלוסייה
מבחינה דמוגרפית השכונה נחשבת "לא מגוונת במיוחד" לעיר לוס אנג'לס, עם אחוז גבוה יחסית של אנשים לבנים. החלוקה של האוכלוסייה הייתה: לבנים היוו 83%, אסיאתיים היוו 8.2%, לטינים היוו 4.6%, אפרו-אמריקאים היוו 0.9% והאחרים היוו 3.2%. איראן (26.1%) ודרום אפריקה (8.2%) היו המקומות השכיחים ביותר כמקום לידה, עבור 24.1% מהתושבים אשר נולדו בחו"ל אשר היה אחוז ממוצע עבור לוס אנג'לס כמכלול.
היסטוריה
הקהילה נוסדה ב-1923 על ידי אלפונזו בל, שבבעלותו היה שטח של חווה בסנטה פה, קליפורניה היכן שהתגלה נפט. הוא רכש חווה גדולה יחד עם בית על השטח שכיום אנו מכירים כ"כביש בל אייר". הוא חילק ופיתח את השטח באמצעות מגרשי מגורים גדולים. הוא בנה את "מועדון בית החוף של בל אייר" בסנטה מוניקה, קליפורניה ואת "מועדון הקאנטרי של בל אייר". אשתו בחרה שמות איטלקיים בתור שמות הרחובות, והיא ייסדה את "מועדון הגינה של בל אייר" בשנת 1931.
גאוגרפיה
יחד עם בוורלי הילס ושכונת ברנטווד, היא נחשבת לאחת מ"שלושת ה-'ב', אזור עשיר מאוד בצד המערבי של לוס אנג'לס.
ג'ילדה
מרים אלחנדרה ביאנצ'י (בספרדית: Miriam Alejandra Bianchi; 11 באוקטובר 1961 – 7 בספטמבר 1996), הידועה בשם הבמה שלה, כג'ילדה (Gilda), הייתה זמרת קומביה ארגנטינאית וכותבת שירים ידועה שזכתה למעמד של אלילה בארצה.
מורשתה
ממש לפני מותה, ג'ילדה עבדה על אלבום חדש, אך הצליחה להקליט רק חמישה שירים, אשר נכללו ב-1997 באלבום שנקרא בספרדית no es mi despedida.
דמותה במדיות אחרות
בספטמבר 2016 יצא ג'ילדה, סרט קולנוע ביוגרפי על חייה ועל הקריירה, שיצא לאקרנים ב-15 בספטמבר 2016, לציון יום השנה ה-20 למותה. בכיכובה של נטליה אוריירו כג'ילדה, כמו גם כמה מוזיקאים מהלהקה המקורית שגילמו את עצמם.
המלט (סרט, 2000)
המלט (באנגלית: Hamlet, מכונה גם "המלט 2000") הוא סרט קולנוע אמריקאי משנת 2000, אשר הופק ובוים על ידי מייקל אלמרידה. הסרט מתרחש בעיר ניו יורק ומבוסס על המחזה של ויליאם שייקספיר "המלט".
הסרט משמר את הדיאלוגים של המחזה, הנאמרים על רקע עלילה מקורית בעת העכשווית.
מיכאל סטרוגוב
הרומן מתאר את מסעו של מיכאל סטרוגוב בשליחות הצאר אלכסנדר השני לאחיו, הדוכס הגדול, הנמצא בעיר אִירקוּטְסְק, 5,500 ק"מ מהבירה מוסקבה. סטרוגוב נשלח על רקע מזימה של החאן פֵאוֹפָּר (Feofar) מלך הטטרים לנתק את הקשר בין רוסיה האירופאית לבין סיביר. מטרת השליחות היא להזהיר את אחיו של הצאר מפני בוגד בשם אִיבָן אוֹגַרְיֶב. אוגרייב, קולונל לשעבר בצבא הרוסי, עומד להגיע לאירקוטסק, לכאורה כדי לסייע לדוכס הגדול אך מטרתו האמיתית היא להסגירו לידי המורדים הטטרים. בדרך הוא פוגש את נַדְיָה פדור, נערה מליטא הנוסעת אל אביה אשר נמצא בגלות באירקוטסק, ובשני עיתונאים, כתבי שטח, שבאו לסקר את האירועים ברוסיה עבור ציבור הקוראים שלהם בצרפת ובאנגליה.
חלק ראשון: ברוסיה האירופית
סטרוגוב יוצא ברכבת ממוסקבה. באחת התחנות עולה לרכבת נערה יפה בת שש־עשרה, היא נדיה, גיבורת הספר. סטרוגוב יושב מולה בקרון הרכבת ומיד נחלץ להגן עליה מפני נוסע טרדן. מסתבר כי גם היא נוסעת לאירקוטסק, לבקר את אביה הרופא שהוגלה לעיר זו. כמו כן נמצאים על הרכבת הכתבים אלסיד ז'וליבה והארי בלאונט.
חלק שני: חציית הרי אורל
סטרוגוב ונדיה ממתינים ליום המחרת ומקבלים סוסים רעננים. הם עוברים את נהר האירטיש במעבורת ונתקלים לראשונה בטטרים, המטביעים את המעבורת בנהר. נדיה נשבית בידי הטטרים, סטרוגוב נפצע אך מתאושש וממשיך לבדו לאומסק הכבושה בידי הטטרים. בעיר נמצאת אמו של סטרוגוב, מרתה, ובאופן בלתי מתוכנן היא פוגשת בו ומזהה אותו במקום פומבי. כדי למנוע את חשיפתו, הוא מתחזה לזר וטוען כי הוא אינה בנה. אך המידע על הפגישה מגיע לאוגרייב, אשר מחליט לנצל את ההזדמנות לזהות את השליח. מרתה נאסרת כדי לאלצה למסור פרטים על בנה.
חלק רביעי: הניצחון
יותר מחודשיים וחצי עברו מאז שמיכאל סטרוגוב יצא ממוסקבה עד ששליח הצאר התייצב בפני הדוכס הגדול בארמונו באירקוטסק. המשימה הושלמה, אך למעשה השליח שהופיע בארמון היה איבן אוגרייב, המתחזה לסטרוגוב. איש בעיר אינו מכיר את אוגרייב או את סטרוגוב. המתחזה מציג לדוכס את המגילה המזהה אותו כמיכאל סטרוגוב, מהרצים המיוחדים של הצאר, ואומר לדוכס כי עומד להגיע לארמון מתחזה לסטרוגוב ששמו האמיתי הוא איבן אוגרייב. אוגרייב המתחזה מוסר לדוכס דיווח מלא על מהלך השיחה עם הצאר, מתאר לפניו את שדות הקרב שעבר בדרך, מגזים בכוחם של הטטרים בטענה שהם מונים 400,000 חיילים וממעט בכוחה של התגבורת הרוסית שבדרך שמונה לדבריו 50,000 חיילים בלבד. כצפוי, הוא מציע לדוכס את שירותיו, אך למעשה מתכנן את ההשתלטות על העיר. אוגרייב מחליט כי השער המרכזי ייפתח בפני הטטרים ושולח פתק לסנגר ובו המועד בו יוכלו לחדור לעיר ולכובשה: הלילה שבין ה־5 וה־6 באוקטובר בשעה 2:00 לפנות בוקר.
השעה 2:00 בלילה מגיעה. אוגרייב משליך מחלון חדרו בארמון הדוכס מטלית בוערת אל הנהר והוא עולה בלהבות. זהו האות לטטרים להתחיל בהתקפה. לחדרו בארמון נכנסת במרוצה אישה פרועת שער. אוגרייב קורא לה בשם סנגר אך היא משיבה לו שהיא נדיה. הוא עומד להרגה בהבינו כי היא יודעת את זהותו האמיתית. אז מופיע סטרוגוב, נאבק עם אוגרייב המופתע לגלות כי אינו עיוור, ומציל את נדיה. סטרוגוב מכריע את אוגרייב והדוכס שנכנס לחדר מוצא את המתחזה מת. סטרוגוב ונדיה מספרים לו על ההתחזות ועל המזימה. מתברר כי כאשר הנהר עלה באש סטרוגוב ונדיה היו כבר בשערי העיר. הם מיהרו לבית הדוכס וחשפו את אוגרייב. הגילוי הדרמטי כי סטרוגוב לא התעוור מוסבר בכך שכאשר ראה את אמו עלו דמעות בעיניו, ואלה מנעו את הנזק, אך הוא שמר זאת בסוד.
מלאכת כתב השטח
הסופר מסביר את כישוריהם המיוחדים: הצרפתי הוא בעל מנגנון ראייה משוכלל מאוד עם רשתית רגישה, ואילו האנגלי ערוך להקשיב ולשמוע. "כאשר פגעו צלילי קולו של אדם מסוים במנגון השמיעה שלו שוב לא שכח את הקול".
פקודת סדרי השלטון והמשפט
רקע היסטורי
עד להקמת המדינה היה בתוקף המנדט הבריטי, שמכוחו חוקק השלטון חוקים מסוגים שונים. החוק הבסיסי נקרא "דבר המלך במועצה על ארץ ישראל" והתקבל על ידי ממשלת בריטניה. חוק זה היה מעין חוקה ומכוחה נוסחו פקודות על ידי הנציב העליון.
הוראות הפקודה
על מנת להבהיר את עליונות החקיקה החדשה על המשפט הבריטי נחקקה לאחר זמן מה פקודה הנקראת "" אשר קבעה כי אם חוק של מועצת המדינה הזמנית סותר חוק קיים, רואים את החוק הקודם כמבוטל.